open-index/open-wikipedia-markdown huggingface dataset:
Homeerinen hymni Dionysokselle

**Homeerinen hymni Dionysokselle** () voi viitata seuraaviin:

* Homeerinen hymni 1 Dionysokselle
* Homeerinen hymni 7 Dionysokselle
* Homeerinen hymni 26 Dionysokselle
Homeerinen hymni Afroditelle

**Homeerinen hymni Afroditelle** ()  voi viitata seuraaviin:

* Homeerinen hymni 5 Afroditelle
* Homeerinen hymni 6 Afroditelle
* Homeerinen hymni 10 Afroditelle
Aune Heggebø

**Aune Selland Heggebø** (s. 29. heinäkuuta 2001 Bergen) on norjalainen jalkapalloilija. Hän on pelipaikaltaan hyökkääjä ja pituudeltaan 185-senttimetrinen. Hän edustaa englantilaista West Bromwich Albionia. Hän on pelannut Norjan A-maajoukkueessa kaksi maaottelua vuonna 2025.

Heggebø pelasi kotimaassaan kesään 2025 saakka. Pääsarja Eliteserienissä hän edusti bergeniläistä SK Brannia, ensimmäisen kerran syyskuussa 2019. Hän voitti Norjan Cupin vuonna 2022 ja teki maalin muun muassa välieräottelussa mutta ei pelannut loppuottelussa. Hän siirtyi heinäkuussa 2025 West Bromwich Albioniin. Hän on pelannut Englannin mestaruussarjassa tammikuun 27. päivään 2026 mennessä 29 ottelua, joissa hän on tehnyt kahdeksan maalia.

Heggebø pelasi Norjan alle 18-, alle 20- ja alle 21-vuotiaiden maajoukkueissa. Hän on pelannut Norjan A-maajoukkueessa kaksi ottelua, syyskuussa 2025 MM-karsintaottelussa Moldovaa ja lokakuussa 2025 ystävyysottelussa Uutta-Seelantia vastaan.

## Lähteet
Leif Andrée

**Leif Allan Andrée** (synt. **Johansson**; 29. tammikuuta 1958 Tukholma) on ruotsalainen näyttelijä. Nuorena hän harrasti uintia ja saavutti pronssia Ruotsin nuorten mestaruuskisoissa vuonna 1976. Lisäksi hän soitti rumpuja punkyhtye Pizzoarissa. Andrée on näytellyt muun muassa Tukholman kaupunginteatterissa sekä elokuvissa ja televisiosarjoissa.
## Rooleja
* *[[Joulupukki vieraissa]]* (1999) – Åke
* *[[Pekka Töpöhäntä ja suuri aarrejahti]]* (2000) – Pilli
* *[[Minkä taakseen jättää]]* (2003) – Mats
* *[[Keittiötarinoita]]* (2003) – Tohtori Ljungberg
* *[[Den utvalde]]* (2005) – Linkan
* ** (2006) – Jack Hansson
* *[[Oikeutta ja rakkautta Fagervikissa]]* (2008) – Svante
* *[[Viattoman sininen taivas]]* (2010) – Stig
* *[[Hubotit – melkein ihmisiä]]* (2012) – Roger
* *[[Bamse ja rosvokaupunki]]* (2014) – Konna ja Koukku
* *[[Bamse ja noita-akan tytär]]* (2016) – Konna ja Koukku
## Lähteet

## Aiheesta muualla
Deonte Banks

**Deonte Banks** (s. 3. maaliskuuta 2001 Baltimore, Maryland, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja ja hän on toiminut myös potkujen palauttajana. Banks edustaa NFL-joukkue New York Giantsia. Ennen NFL-uraansa hän edusti Marylandin yliopiston joukkuetta. Giants varasi hänet ensimmäisellä kierroksella 24. varausvuorolla . 

Toukokuussa 2023 Banks teki Giantsin kanssa nelivuotisen ja yhteensä 13,579 miljoonan dollarin arvoisen tulokassopimuksen. Sopimus sisältää 6,875 miljoonan dollarin arvoisen allekirjoituspalkkion.

Banks on pelannut 45 NFL:n runkosarjan ottelua. Näissä otteluissa hänellä on yhteensä 147 taklausta, 28 puolustettua heittoa, kaksi syötönkatkoa ja yksi aiheutettu rähmäys. Hän on tehnyt yhden touchdownin aloituspotkun palautuksella. 

## Huomautukset

## Lähteet
Hopeaniemen kuntoutumiskeskus

**Hopeaniemen kuntoutumiskeskus**, aiemmin **Hopeaniemen kylpylä**, oli kylpylä, kuntoutuskeskus ja hotelli Vihdissä. Kylpylätoiminta alkoi Hopeaniemessä vuonna 1936.

Hopeaniemi sijaitsee Hiidenveden rannalla Oravalan kylässä Nummelan pohjoispuolella. Hopeaniemi oli tunnettu erityisesti kasvisruoistaan ja siitä, ettei siellä tarjottu alkoholia.

Hopeaniemi oli yksi Suomen vanhimmista toiminnassa olleista kylpylöistä. Hopeaniemi on tarjonnut majoitus- ja lomakohteen lisäksi lisäksi kuntoutuksen, fysikaalisisten hoitojen sekä liikunta-, kokous- ja virkistyspalveluita.

## Historia
Hopeaniemi oli alkujaan raumalaisen nahkatehtailijan vuonna 1918 rakentama huvila. Kylpylätoiminta alkoi Hopeaniemessä vuonna 1936, kun kauppias Anni Lehmuskoski osti Hopeaniemen tilan. Sodan syttyessä vuonna 1939 Hopeaniemi toimi sotilaiden sairaskotina. Suomen Adventtikirkko osti Hopeaniemen vuonna 1942. Se kunnostettiin ja avattiin kylpyparantolana vuonna 1943.

Hopeaniemen huvilarakennus on valmistunut vuonna 1919. Uusi piharakennus valmistui vuonna 1957, johon tuli majoitustiloja ja hoito-osasto. Uusi päärakennus valmistui vuonna 1979, ja vuonna 1980 valmistui liikunta- ja juhlasali.

Hopeaniemi siirtyi vuonna 2001 Kuntoparantolasäätiölle. Kuntoparantolasäätiö myi liiketoiminnan vuonna 2011 yritykselle, joka oli vuokralla kiinteistössä. Kesästä 2014 lähtien kiinteistön omisti kiinteistökehitysyhtiö Forela, jonka konkurssin myötä Hopeaniemi siirtyi Diapad Oy:lle. Vuosina 2015–2016 Hopeaniemi toimi turvapaikanhakijoiden vastaanottokeskuksena. Vuosina 2017–2019 vuokralaisena oli Hopeaniemi Resort Oy, joka harjoitti hotellitoimintaa.

## Lähteet
Mäkihyppy talviolympialaisissa 2026

Mäkihypyssä kilpailtiin vuoden 2026 talviolympialaisissa 7.–16. helmikuuta Predazzossa. Kilpailupaikkana oli Stadio del salto Giuseppe Dal Ben.

Mäkihypyssä kilpailtiin miesten ja naisten normaalimäessä, miesten ja naisten suurmäessä, sekajoukkuemäessä ja miesten superjoukkuemäessä. Miesten superjoukkuemäki oli uusi formaatti olympialaisissa.

## Aikataulu

:*Kaikki ajat paikallista aikaa ([[Aikavyöhyke|UTC+1]]).*
**Lihavoidut** tapahtumat ovat loppukilpailuja.

## Mitalitaulukko

## Tulokset

### Miehet

### Naiset

### Sekajoukkueet

## Lähteet

## Aiheesta muualla

*Mäkihyppy talviolympialaisten 2026 verkkosivuilla
Andrei Mišurov

**Andrei Mišurov** (s. 6. elokuuta 2001 Omsk, Venäjä) on venäläinen jääkiekkomaalivahti. Mišurov edustaa KHL:ssä pelaavaa kasvattajaseuraansa Avangard Omskia. Hänellä on sopimus joukkueen kanssa kauden 2025–2026 loppuun saakka. Hän on edustanut KHL:ssä lainasopimuksella myös Admiral Vladivostokin joukkuetta.

Mišurov on pelannut 98 KHL:n runkosarjan ottelua. Näistä otteluista hän on torjunut 41 voittoa ja viisi nollapeliä. Hänen torjuntaprosettinsa on 91,3% ja hänen päästettyjen maalien keskiarvonsa on 2,65 päästettyä maalia ottelua kohden. Mišurov on pelannut kuusi KHL:n pudotuspelien ottelua. Näistä otteluista hän on torjunut kaksi voittoa. Hänen torjuntaprosenttinsa on 91,5 ja häneb päästettyjen maalien keskiarvonsa on 3,35 päästettyä maalia ottelua kohden. Hän on voittanut yhden KHL:n mestaruuden Gagarin Cupin 

## Huomautukset

## Lähteet
Carl Ferdinand Langhans

**Carl Ferdinand Langhans** (1781–1869) oli saksalainen arkkitehti, Karl Friedrich Schinkelin aikalainen. Hän oli Berliinissä keisari Vilhelm I:n palatsin rakentaja, mutta Langhansin erikoisalaa olivat etenkin teatterit, kuten Berliinin oopperan uudistaminen vuoden 1843 palon jälkeen, Stettinin, Breslaun kahdesti palanut ja uudestaan rakennettu, Leipzigin uusi teatteri ja muut teatterit.

Myös hänen isänsä Carl Gotthard Langhans oli arkkitehti.

## Lähteet

## Aiheesta muualla
André Marquis

**André Amédee Abel Marquis** (24. lokakuuta 1883 Toulon – 15. lokakuuta 1957 La Roche-sur-Yon) oli Ranskan laivaston vara-amiraali.

Toisessa maailmansodassa hän oli Vichyn Ranskan Toulonin merialueen prefekti (), jonka esikunta oli Toulonissa. Saksalaiset vangitsivat hänet vallatessaan 27. marraskuuta 1942 Vichyn Ranskan hallinnoiman alueen.

## Lähteet
*

### Viitteet
Rigeneratore (1811)

**Rigeneratore** tai ranskalaisittain **Régénérateur** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Venetsiasta, missä köli laskettiin 26. joulukuuta 1806. Alus laskettiin vesille 7. heinäkuuta 1811 ja valmistui 30. tammikuuta 1812.

## Palvelus
Itävallan joukot valtasivat aluksen Venetsian valtauksessa 20. huhtikuuta 1814. Alus liitettiin 16. toukokuuta 1814 Itävallan laivastoon, kun kaupunki liitettiin virallisesti Itävaltaan. Toukokuussa 1815 alus nimettiin *SMS Severoksi*. Vuonna 1823 se muutettiin 56-tykkiseksi fregatiksi nimellä *SMS Bellona*, jonka muutostyöt saatiin päätökseen 9. elokuuta 1823. Alus poistettiin palveluksesta 30. kesäkuuta 1830. Sen romutus saatiin päätökseen 30. kesäkuuta 1831.

## Lähteet
*

### Viitteet
Reale Italiano (1812)

**Reale Italiano** tai ranskalaisittain **Royal Italien** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Venetsiasta, missä köli laskettiin 26. joulukuuta 1806. Alus laskettiin vesille 15. elokuuta 1812 ja valmistui marraskuussa 1813.

## Palvelus
Itävallan joukot valtasivat aluksen Venetsian valtauksessa 20. huhtikuuta 1814. Alus liitettiin 16. toukokuuta 1814 Itävallan laivastoon, kun kaupunki liitettiin virallisesti Itävaltaan. Heinäkuussa 1825 alus poistettiin palveluksesta. Se muutettiin koulufregatiksi nimellä *Italiano*, jonka muutostyöt saatiin päätökseen 23. syyskuuta 1829. Alus oli 13. lokakuuta 1835 palveluskelvoton. Se oli 19. marraskuuta 1835 maalilaivana, kun tehtiin kokeita ranskalaisilla kranaatteja käyttävillä tykeillä ja erilaisilla raketeilla. Pahoin vaurioitunut alus määrättiin 18. helmikuuta 1836 romutettavaksi, mikä saatiin päätökseen syyskuussa.

## Lähteet
*

### Viitteet
Rivoli (1810)

**Rivoli** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Venetsiasta, missä köli laskettiin 4. tammikuuta 1807. Alus laskettiin vesille 6. syyskuuta 1810 ja otettiin palvelukseen 1. tammikuuta 1811. Alus valmistui lokakuussa 1811.

## Palvelus
Alus siirrettiin 18. helmikuuta 1812 Venetsia laguunialueelta Tupinierin suunnittelemilla kellukkeilla, joilla vähennettiin syväys 2,35 metriin. Aluksen lähdettyä Venetsiasta Anconaan *[[HMS Victorious (1808)|HMS Victorious]]* ja *HMS Weazle* valtasivat 22. helmikuuta 1812 aluksen. Se liitettiin Britannian kuninkaallisen laivastoon nimellä *HMS Rivoli*. Alus romutettiin 1819.

## Lähteet
*

### Viitteet
Mont Saint Bernard (1811)

**Mont Saint Bernard** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 4. tammikuuta 1807 Venetsiasta, missä köli laskettiin 14. maaliskuuta. Se sai 11. toukokuuta 1807 nimen *Mont Saint Bernard*, joka korvasi alun perin suunnitellun *Mont Blancin*. Alus laskettiin vesille 14. maaliskuuta 1811 ja otettiin palvelukseen 8. lokakuuta. Alus valmistui joulukuussa 1811.

## Palvelus
Alus oli Ranskan laivastossa amiraali Duperrén lippulaivana, kunnes se siirrettiin Italian kuningaskunnalle. Alus liitettiin Italian laivastoon nimellä *Monte San Bernardo* tai lyhyesti *San Bernardo*. Itävalta valtasi 20. huhtikuuta 1814 aluksen, kun sen joukot miehittivät Venetsian. Alus liitettiin 16. toukokuuta 1814 Itävallan laivastoon, kun Pohjois-Italia liitettiin virallisesti Itävaltaan. Alus tuhoutui tulipalossa 14.-15. syyskuuta 1814 Venetsiassa Darsena Nuovassa *[[Castiglione (1812)|Castiglionen]]* kanssa.

## Lähteet
*

### Viitteet
Duquesne (1815)

**Duquesne** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Venetsiasta, missä köli laskettiin joulukuussa 1810. Alus laskettiin vesille 7. marraskuuta 1815 nimellä *SMS Cesare*.

## Palvelus
Itävalta valtasi 20. huhtikuuta 1814 edelleen telakalla olleen aluksen, kun sen joukot miehittivät Venetsian. Aluksesta oli 1. huhtikuuta 22/24 valmiina. Alus liitettiin 16. toukokuuta 1814 Itävallan laivastoon, kun Pohjois-Italia liitettiin virallisesti Itävaltaan. Alukselta löytyi 1816 huollossa lahoa. Erikseen kasattu toimikunta tarkasti 1820 aluksen rungon. Alus oli edelleen vuonna 1824 laivastoluettelossa, mutta romutettiin pian sen jälkeen.

## Lähteet
*

### Viitteet
Pikämäe järv

**Pikämäe järv** (myös *Partsi külajärv, Pikamäe järv*) on Viron Põlvamaalla Põlvan Partsin kylässä sijaitseva järvi.

## Maantietoa
Pikämäe järv on  pitkä,  leveä, ja sen pinta-ala on . Se on pohjois-eteläsuuntainen järvi, joka sijaitsee maalaismaisemassa asutuksen lähellä. Järvessä ei ole saaria. Järvi on luodattu vuonna 1972 ja siitä on julkaistu syvyyskartta . Järven pitkittäissuunnassa kulkee järven mittainen syvänne, jossa on kolme vähintään 8-metristä syvännettä. Järven tilavuudeksi on määritetty , jolloin sen keskisyvyydeksi saadaan . Järven suurin syvyys on  ja tämä kohta sijaitsee keskikohdan eteläpuolella. Järven rantaviivan pituus on  pitkä. Sen rannoilla sijaitsee neljä asuin- tai maatilaa, joista yhdellä on rannassa neljä vapaa-ajan asuntoa. Maantie 90 ohittaa eteläpään lähietäisyydeltä ja siitä haarautuu Holvandiin johtava kylätie järven länsipuolella.

## Järven luokittelu ja ekologia
Pikämäe järv on Vesipolitiikan puitedirektiivin () luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (). Järvi luokitellaan limnologisesti samanaikaisesti sekä pehmeävetiseksi, humuspitoiseksi ja asidotrofiseksi järveksi ().

## Vesistösuhteita
Pikämäe järv sijaitsee Narvanjoen vesistöalueella Emajoen valuma-alueella, jonka Ahja jõen valuma-alueella olevaan Lutsu jõen valuma-alueeseen se kuuluu. Järven valuma-alueen pinta-ala on  . Siihen on johdettu pelto-ojia, mutta suurin vesimäärä tulee Lutsu jõesta, joka on myös sen laskujoki. Järven vedenpinnan korkeus on noin  mpy.

## Huomautukset

## Lähteet
Keijo Väänänen

**Keijo Olavi Väänänen** (s. 5. joulukuuta 1945 Iisalmi) on suomalainen matematiikan emeritusprofessori.

Keijo Väänänen syntyi maanviljelijä Lauri Ensio Väänäsen ja Aili Kaarina Haimakaisen perheeseen. Professori Kalervo Väänänen on hänen veljensä. Keijo Väänänen avioitui 1965 Kaisu Niemen kanssa. Väänänen tuli ylioppilaaksi Vaalan lukiosta 1964 ja valmistui Oulun yliopistosta filosofian kandidaatiksi 1968 ja lisensiaatiksi 1970 ja väitteli siellä filosofian tohtoriksi 1972. 

Väänänen oli Oulun yliopistossa assistentti 1966–1971, vt. professori ja vs. apulaisprofessori useaan eri otteeseen 1971–1974 ja matematiikan professori vuodesta 1974. Hän toimi yliopistossa myös matematiikan laitoksen johtajana 1997–2005. Vieraileva tutkija Freiburgin yliopistossa Saksassa hän oli 1976–1977 ja 1988–1989. Matemaatikkona Väänänen on tutkinut muun muassa lukuteoriaa. Hänellä on ollut useita asiantuntija- ja luottamustehtäviä, mukaan lukien Vaalan kunnanvaltuuston puheenjohtajuus 1987–1992.

## Lähteet
Orage (L9022)

**Orage** (runkonumero L9022) oli Ranskan laivaston vuonna 1968 palvelukseen otettu Ouragan-luokan maihinnousualus ().

## Valmistus

Alus tilattiin Brestin laivastontelakalta, missä köli laskettiin kesäkuussa 1966. Alus laskettiin vesille 22. huhtikuuta 1967 ja otettiin palvelukseen 1. huhtikuuta 1968.

## Palvelus
Alus sijoitettiin Brestiin, mutta se teki ensin yksitoista matkaa Tyynellemerelle. Alus ajoi karille 3. toukokuuta 1974 Tematangin atollilla. Seuraavana päivänä alus vapautui karilta ja palasi omin voimin Papeetelle. Matkoilla tuettiin DIRCENiä Ranskan ydinkokeiden toteuttamiseksi. Se liitty 1. tammikuuta 1977 Brestiin sijoitettuihin yksiköihin.

Vuonna 1982 alus oli Libanonin rannikolla kansainvälisessä osastossa, joka evakuoi Beirutia. Alus oli alueella myös vuosina 1984 ja 1989. Irakin vallattua Kuwaitin alus oli lokakuusta joulukuuhun 1990 Persianlahdella, minkä jälkeen se kuljetti täydennyksiä Yanbuun Saudi-Arabian sekä Djiboutiin operaatio Daguetissa.

Alus siirrettiin 4. syyskuuta 1993 Touloniin. Vuosina 1993-1999 se osallistui Jugoslavian hajoamissotiin sekä Osprey-operaatioon, jolla pyrittiin turvaamaan ranskalaisten UNPROFOR-joukkojen turvallisuus. Vuonna 1999 aluksella kuljetettiin kolmesti lisäjoukkoja Balkanille sekä humanitääristä apua Kosovon pakolaisille.

Vuodesta 2000 alus oli pääasiassa Länsi-Afrikan rannikolla, missä se tuki Guineanlahdella Carymbe-operaatioita. Alus evakuoi 9. kesäkuuta 2003 operaatio Providencessa Ranskan ja muiden maiden kansalaisia Monroviasta. Vuonna 2004 alus osallistui operaatio Carpetiin, jolla pyrittiin varmistamaan Haitilla olevien Ranskan ja länsimaiden kansalaisten turvallisuus.

Alus poistettiin palveluksesta 2007. Se yritettiin myydä Argentiinalle, mutta kauppa ei toteutunut. Alus siirrettiin 20. toukokuuta 2009 Touloniin, missä se todettiin käyttökelvottomaksi 16. heinäkuuta. Alus määrättiin romutettavaksi.
 
## Lähteet
*

### Viitteet
Groth

**Groth** on muun muassa seuraavien henkilöiden sukunimi:

* Joakim Groth (s. 1953), suomenruotsalainen kirjailija ja ohjaaja
* Klaus Groth (1819–1899), saksalainen runoilija
* Marcus Groth (s. 1960), suomalainen näyttelijä, ohjaaja ja hahmoterapeutti
* Samuel Groth (s. 1987), australialainen tennispelaaja
* Sylvester Groth (s. 1958), saksalainen näyttelijä ja tenori
Hyperlove

**Hyperlove** on brittiläisen laulaja-lauluntekijä Mikan seitsemäs studioalbumi. Albumi julkaistiin 23. tammikuuta 2026 ja sen julkaisusta vastasi Republic Records. Albumin on pääasiassa säveltänyt Mika itse ja se on hänen ensimmäinen englanninkielinen albuminsa sitten vuoden 2019 albumin *[[My Name Is Michael Holbrook]]*.

## Kappaleet

#
#
#
#
#
#
#
#
#
#
#
#
#
#
#

## Lähteet
Okalapiorausku

**Okalapiorausku** (*Platyrhinoidis triseriata*) on lapiorauskuihin kuuluva kalalaji. Lajia tavataan Pohjois-Amerikan länsirannikolta.

## Koko ja ulkonäkö
Okalapiorausku kasvaa suurimmillaan noin 90 cm pitkäksi. Lajin eturuumis on leveä, soikea ja kiekkomainen. Pyrstö on pitkä, tukeva ja paksuhko. Okalapiorauskulla on selästä pyrstöön kolme riviä piikkejä. Piikkejä on lisäksi kuonossa ja silmien takana. Kalalla on kaksi melko kookasta selkäevää ja ne sijaitsevat ruumiin takaosassa. Pyrstöevä on pitkänomainen. Okalapiorauskun silmät ovat pienet ja kummankin silmän takana on kookas hengitysaukko. Okalapiorausku on selästään ruskehtavan tai kellertävän harmaa ja vatsastaan vaalea. Ihossa on pieniä okia. Lajilla on sähköelimiä.

## Levinneisyys ja elintavat
Okalapiorauskua tavataan Kalifornian keskiosista Baja Californiaan ja Kalifornianlahdelle ulottuvalta alueelta. Lajin elinympäristöä ovat rannikkojen rannat, lahdet ja mangrovealueet. Se on yöaktiivinen laji, joka lepää päivät pohjalla. Lajin tiedetään kokoontuvat melko suuriksi parviksi. Okalapiorauskun ravintoa ovat äyriäisten, matojen ja pääjalkaisten lisäksi pienet kalat. Laji synnyttää eläviä poikasia, joita on kerrallaan 1–15. Kalan lisääntymiskausi on kesällä ja poikaset varttuvat naaraan kohdussa noin vuoden ajan.

Okalapiorauskua kalastetaan todennäköisesti ravinnoksi.

## Lähteet
Rivoli (täsmennyssivu)

**Rivoli** tarkoittaa muun muassa seuraavia:

* Rivoli, kaupunki Italiassa Torinon metropolikaupungissa
* Rivoli (1810). Ranskan laivaston Téméraire-luokan linjalaiva
* Rue de Rivoli, kolmen kilometrin pituinen itä-länsi–suuntainen katu Pariisin keskustassa

## Sukunimi
*  Paulina Rivoli (1823–1881), puolalainen oopperalaulaja
* Pietra Rivoli (1943–2005), kirjailija ja Georgetownin yliopiston taloustieteen ja kansainvälisen kaupan professori
Top Dawg Entertainment

**Top Dawg Entertainment** (TDE) on yhdysvaltalainen itsenäinen levy-yhtiö. Se on erikoistunut hiphop- ja R&B-artisteihin ja sen kotipaikka on Carsonissa, Kaliforniassa. Levy-yhtiön perusti vuonna 2004 levytuottaja Anthony ”Top Dawg” Tiffith, joka toimii nykyäänkin yhtiön toimitusjohtajana. Hänen poikansa Anthony ”Moosa” Tiffith Jr toimii puheenjohtajana ja Brandon Tiffith markkinointijohtajana. Räppäri Terrence ”Punch” Henderson toimii myös levy-yhtiön puheenjohtajana.

Top Dawg Entertainment keskittyy artistien managerointiin, kustannustoimintaan ja oheistuotemyyntiin, ja se on tehnyt jakeluyhteistyötä niin sanotun ”kolmen suuren” levy-yhtiön kanssa (Universal Music Group, Warner Music Group ja Sony Music Entertainment). Levy-yhtiöllä on myös tytäryhtiöitä, kuten TDE Films ja oma urheilija-agentuuri. TDE tunnetaan erityisesti levy-yhtiönä, joka edusti Kendrick Lamaria hänen noustessaan kuuluisuuteen; Lamar oli kiinnitettynä yhtiöön vuosina 2005–2022. Tällä hetkellä Top Dawg Entertainmentiin on kiinnitettynä kaksitoista artistia; sen lippulaiva-artisteihin kuuluvat SZA, Doechii, Jay Rock, Ab-Soul ja Schoolboy Q.

TDE:n ensimmäinen artisti oli Jay Rock, joka liittyi vuonna 2005. Kendrick Lamar liittyi kaksi viikkoa hänen jälkeensä. Ab-Soul liittyi vuonna 2008 ja Schoolboy Q vuonna 2009. Näiden artistien yhteistyö oli sujuvaa, koska he muodostivat hip hop -yhtyeen nimeltä Black Hippy. Kendrick Lamar oli pitkään levy-yhtiön keulakuva.

TDE:n puheenjohtaja Terrence ”Punch” Henderson toimi aikaisemmin SZA:n managerina, kunnes hän lopetti ilman tarkempia perusteluja joulukuussa 2024.

## Lähteet
Libby Lane

**Libby Lane** (s. 8. joulukuuta 1966 High Wycombe) on englantilainen anglikaanipiispa. Hän oli ensimmäinen nainen Englannin kirkon piispana aloitettuaan Stockportin piispana vuonna 2015. Hän siirtyi Derbyn piispaksi vuonna 2019. Derbyn piispana hän on Yhdistyneen kuningaskunnan ylähuoneen jäsen.

Lane opiskeli teologiaa Oxfordin yliopiston St Peter's Collegessa vuosina 1986–1989. Myöhemmin hän opiskeli papiksi Cranmer Hallissa. Hänet nimitettiin diakoniksi vuonna 1993 ja papiksi seuraavana vuonna. Vuonna 2011 hän aloitti arkkipiispa Rowan Williamsin perustamassa ohjausryhmässä, joka selvitti naispappien kokemuksia. Hän opiskeli teologiaa Oxfordissa aviomiehensä George Lanen kanssa, ja hänet vihittiin papiksi yhtä aikaa tämän kanssa. Lanen piispanvihkimyksen aikana pappi Paul Williamson osoitti mieltään, koska ei pitänyt naispiispoja Raamatun mukaisina. Burnleyn piispaksi vihittiin helmikuussa 2015 konservatiivi Philip North, jonka vihkimistä edelsi kiertokirje, jossa naispiispan päälle kätensä asettaneita kiellettiin asettamasta käsiään Northin päälle. Arkkipiispa John Sentamu myöntyi tähän kompromissiin, mutta kiisti sen tarkoittavan, että naisen vihkiminen piispaksi olisi saastuttavaa. 

Bathin yliopisto myönsi vuonna 2017 Lanelle kunniatohtorin arvon. 

## Lähteet
Jussi-palkinnot 2026

**Jussi-gaalassa 2026** jaettiin Jussi-palkinnot vuoden 2025 parhaille suomalaisille elokuville. Gaala järjestettiin 20. maaliskuuta 2026 Helsingin Messukeskuksessa, ja sen juonsi Constantinos ”Gogi” Mavromichalis.

Ehdokkuudet julkistettiin 28. tammikuuta. Eniten ehdokkuuksia sai *[[Jossain on valo joka ei sammu]]*, joka sai kymmenen ehdokkuutta. *Jossain on valo joka ei sammu* voitti myös eniten Jusseja, yhteensä seitsemästä kategoriasta.

## Ehdokkaat

## Useita ehdokkuuksia ja palkintoja saaneet elokuvat

## Muut tilaisuudessa jaetut palkinnot
Seuraavat palkinnot jaettiin tilaisuudessa, mutta ne eivät olleet varsinaisia Filmiauran jakamia Jussi-palkintoja.

<big>'''Yleisön suosikkielokuva'''</big>

Yleisön suosikkielokuvana palkittiin *[[Cancel]]*.

<big>'''Nordisk Film -palkinto'''</big>

20 000 euron arvoinen Nordisk Film -palkinto myönnettiin *[[100 litraa sahtia]]* -elokuvan pääosanäyttelijöille Elina Knihtilälle ja Pirjo Lonkalle.

**Kansainvälinen läpimurto**

Ensimmäistä kertaa jaettu 2 000 euron arvoinen Kansainvälinen läpimurto -kunniakirja myönnettiin ohjaaja Jalmari Helanderille.

## Lähteet

## Aiheesta muualla
* Jussi-gaalan viralliset sivut
Rautavaaran kunnanvaltuusto

**Rautavaaran kunnanvaltuusto** on Pohjois-Savon maakunnassa sijaitsevan Rautavaaran kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Vuodesta 2021 kunnanvaltuustossa on ollut 15 paikkaa, joista viisi on keskusta hallussa valtuustokaudella 2025–2029. Toiseksi suurimmat puolueet ovat kristillisdemokraatit ja SDP kolmella valtuustopaikalla.

Kunnanvaltuuston puheenjohtajana toimii Ilkka Roininen (kd.). Ensimmäinen varapuheenjohtaja on Eero Kukkonen (kesk.) ja toinen Jussi Leppänen (kok.). Rautavaaran kunnanjohtaja on Mikko Kärnä.

Valtuuston kokoontumispaikka on Rautavaaran kunnantalon valtuustosali osoitteessa Koulutie 1.

## Koostumus vaaleittain
SKDL (ja myöhempi Vasemmistoliitto) oli Rautavaaralla valtuuston suurin puolue vuoteen 1996 asti paitsi valtuustokaudella 1989–1992 keskustalla oli saman verran paikkoja ja sai vaaleissa suuremman kannatuksen. Vuoden 1996 vaalien jälkeen keskusta on ollut kunnan suurin puolue paikkamäärissä mitattuna lukuun ottamatta vuoden 2017 vaaleja, jolloin vasemmistoliitto saavutti saman paikkamäärän keskustan kanssa. Vasemmistopuolueilla oli paikkaenemmistö kausilla 1977–1980 ja 2017–2021.

## Valtuutetut
### Kausi 2025–2029
Rautavaaran kunnanvaltuustoon valittiin vaaleissa seuraavat jäsenet kaudelle 2025–2029:

## Lähteet
*
*
*
*
*
*
*

### Viitteet
Urho Leskinen

**Urho Armas Leskinen** (12. tammikuuta 1909 Pietari - 25. toukokuuta 1977 Helsinki) oli suomalainen nyrkkeilijä ja jalkapalloilija. 

## Ura
### Nyrkkeily
Helsingin Jyryä edustanut Leskinen oli 1920-luvun lopussa Työväen Urheiluliiton parhaita nyrkkeilijöitä. TUL:n mestaruusmitaliensa ohella hän saavutti vuonna 1928 Oslon talvispartakiadeissa välisarjan hopeaa ja Moskovan spartakiadeissa pronssia. Leskinen osallistui kommunistisen PUI:n järjestämiin kisoihin ilman TUL:n sosialidemokraattisen johdon lupaa, minkä vuoksi hänet erotettiin liiton jäsenyydestä.

Vuonna 1929 Leskinen loikkasi porvariseura Helsingin Voimailijoihin, jonka edustajana hän voitti välisarjan SM-kultaa 1930, 1931 ja 1936 sekä pronssia 1933. Vuosina 1930-1931 hän otti myös voitot maaotteluissa Viroa, Ruotsia ja Yhdysvaltoja vastaan.

Aktiiviuransa jälkeen Leskinen toimi tuomari- ja järjestötehtävissä. Hän kuului muun muassa Helsingin olympialaisten järjestelytoimikuntaan ja oli kisoissa arvostelutuomarina. Leskinen oli myös Suomen Nyrkkeilyliiton johtokunnan jäsen. Vuonna 2013 hänet valittiin Suomen nyrkkeilymuseon ylläpitämään Suomen nyrkkeilyn Hall of Famesiin.
 
### Jalkapallo
Hyökkäyksessä tai keskikentällä pelannut Leskinen tunnettiin myös jalkapalloilijana. Vuonna 1927 hän voitti  Helsingin Jyryn joukkueessa. Porvarileiriin siirryttyään Leskinen pelasi Helsingin Tovereissa satunnaisesti Mestaruussarjaa vuosina 1932-1941.

## Perhe
Urho Leskisen veli oli jalkapalloilija Veli Leskinen. 

## Lähteet
Mooste järv

**Mooste järv** (myös *Moisekatsi järv, Mõisajärv*) on Viron Põlvamaalla Põlvassa Moosten kauppalassa sijaitseva järvi.

## Maantietoa
Mooste järv on  pitkä,  leveä, ja sen pinta-ala on . Järvi sijaitsee laaksomaisessa painaumassa ja sen rannat ovat osittain hoidettuja. Järvessä ei ole kartan mukaan saaria. Sen tilavuudeksi on määritetty , jolloin sen keskisyvyydeksi saadaan . Järven suurin syvyys on  ja  sen pohjassa on metrinen mutakerros. Järven rantaviivan pituus on  pitkä. Vesialueen ympäristö on kumpuilevaa moreenimaata, joka on enimmäkseen viljelymaata. Järven koillisrannassa sijaitsee Moosten kartano, joka on nykyään matkailukäytössä. Kartano on kunnostettu, kartanon puisto ja työrakennukset ovat matkailun käytössä ja tilalla voi majoittua. Kaakkoispäässä sijaitsee hiekkaranta ja puistoalue, jonne on merkitty uimaranta. Järven eteläpuolelta kulkee Tartton ja Räpinan välinen maantie, josta haarautuu molemmin puolin järveä kauppalaan johtavat kylätiet.

## Järven luokittelu ja ekologia
Mooste järv on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (). Järvi luokitellaan limnologisesti samanaikaisesti sekä kovavetiseksi järveksi että hypertrofiseksi järveksi (). Silloin on sekä järven veden ravinnepitoisuudet korkeat ja se on rehevöitynyt.

## Vedenlaatu
Järven rannassa toimi 1950-luvulle saakka viinan tislaamo, jonka vuoksi järvi oli padottu. Järvi ei lämpötilakerrostu. Sen vesi on lievästi sameaa ja vuonna 1977 näkösyvyydeksi ilmoitettiin 0,6 metriä. Talvella saattoi esiintyä happikatoa, joten järven kalakantaan kuuluin vain ruutana. Vuonna 2003 kuului kalakantaan särki, ahven, hauki, lahna, särki, ahven, hauki, lahna, sorva ja ankerias.

## Vesistösuhteita
Mooste järv sijaitsee Narvanjoen vesistöalueen Emajoen valuma-alueella, jonka Ahja jõen valuma-alueella olevaan Lutsu jõen valuma-alueeseen se kuuluu. Järven valuma-alueen pinta-ala on  . Järveen on johdettu pelto-ojia. Siihen myös tulee lounaasta Mooste oja, joka jatkaa pohjoiseen laskuojana yhtyen Lutsu jõgeen Kadajassa . Ojan virtaaman vuoksi järven vesi vaihtuu laskennallisesti 7 kertaa vuodessa eli veden viipymä on  . Järven vedenpinnan korkeus on noin  mpy.

## Huomautukset

## Lähteet

## Aiheesta muualla
* Mooste mõis (kartano)
Waltteri Koivunen

**Waltteri Koivunen** (s. 4. toukokuuta 2006 Vaasa) on suomalainen jääkiekkoilija, joka edustaa SM-liigajoukkue Vaasan Sportia. Hän on pelipelipaikaltaan oikea laitahyökkääjä. Koivunen laukoo oikealta. Hänellä on juniorisopimus ja hän pelaa pääasiassa seuran U20-joukkueessa.

## Ura
Koivunen on Vaasan Sportin kasvatti. Hän siirtyi vain 13-vuotiaana yhdessä pikkuveljensä isoveljensä Eetun kanssa Turun Palloseuraan kaudeksi 2019–2020. Waltteri Koivunen jakoi audella 2022–2023 seuran U18-joukkueen sisäisen maalipörssin voiton Onni Kalton kanssa. Hän voitti kauden päätteeksi U20 SM-hopeaa.

Kesken kauden 2024–2025, marraskuussa 2024 Koivunen palasi yhdessä isoveljensä Eetun kanssa kasvattajaseuraansa Sportiin ja he siirtyivät seuran U20-joukkueeseen. Kaudella 2025–2026 hän debytoi SM-liigassa, jossa Koivunen pelasi 12 runkosarjaottelua tehden yhden syöttöpisteen. Hän teki liigadebyyttinsä 27. tammikuuta 2026 vieraissa Tampereen Ilvestä vastaan. Koivunen merkittiin Sportin kakkosketjun oikeaan laitaan niin ikään myös U20-joukkueessa pelanneiden Tim Ekmanin ja Oliver Hultin viereen. Hän sai ottelussa jääaikaa 11.27 minuuttia ja hänelle merkittiin teholukema –2.

## Muuta
Koivusen isoveli Eetu pelaa puolustajana Sportin SM-liigajoukkueessa.

## Tilastot

## Lähteet
*
*
*

### Viitteet
Civil Reserve Air Fleet

**Civil Reserve Air Fleet** (CRAF) on valikoiduista yhdysvaltalaisten lentoyhtiöiden siviililentokoneista koostuva laivasto, jonka koneita voidaan tarvittaessa ottaa avustamaan Yhdysvaltain puolustusministeriön ja asevoimien kuljetuksissa. Nämä lentokoneet lentävät normaalisti siviililentoja, mutta voidaan kutsua apuun, jos sotilaskoneita ei ole tarpeeksi saatavilla. Tälläinen tarve voi syntyä esimerkiksi, jos suuri määrä henkilöstöä ja kalustoa tarvitsee kuljettaa jostakin syystä nopeasti paikasta toiseen.

## Historia
Siviililentokoneita tarvittiin Yhdysvaltojen sotatoimien vaatimiin kuljetuksiin toisessa maailmansodassa. Civil Reserve Air Fleet luotiin Berliinin ilmasillan jälkeen 1950-luvun alussa, sillä siviilikoneita oli jouduttu lunastamaan ilmasillan ylläpitoon. Halutiin luoda järjestelmällinen tapa saada siviililentoyhtiöt apuun.

Civil Reserve Air Fleet on aktivoitu kolme kertaa: Persianlahden sodassa (operaatio Desert Shield) vuosina 1990–1991, Irakin sodan alussa (operaatio Iraqi Freedom) 2002–2003 ja Afganistanin evakuoinneissa (operaatio Allies Refuge) 2021.

## Laivasto
CRAF on Yhdysvaltain ilmavoimien Air Mobility Commandin hallinnoima ja koostuu muutamasta sadasta lentokoneesta. Laivasto on jaettu Yhdysvaltain sisäisiin ja kansainvälisiin lentoihin. Kansainväliset on edelleen jaettu lyhyen ja pitkän matkan lentoihin. Pitkän matkan koneita on eniten. Koneiden lukumäärä ei ole kiinteä, vaan se vaihtelee ajoittain. Laivastoon osallistuville lentoyhtiöille on tiettyjä vaatimuksia, kuten rekisteröinti Yhdysvaltoihin.

CRAFin aktivoimiseen on kolme tasoa: Ensimmäinen on pienehkö alueellinen kriisi, toinen suurempi sota tietyllä toiminta-alueella ja kolmas täysi kansallinen mobilisaatio. Lentoyhtiöllä on aktivoimisen tapahtuessa 24, 48 tai 72 tuntia aikaa saada lentokoneensa valmiiksi tehtävälle.

## Jäsenlentoyhtiöt
Luettelo lentoyhtiöistä, joiden koneita on mukana CRAF:issa (maaliskuussa 2025):

### Pitkän matkan kansainväliset
* ABX Air
* Air Transport International
* American Airlines
* Amerijet International
* Atlas Air
* Delta Air Lines
* Eastern Airlines
* FedEx Express
* Hawaiian Airlines
* Kalitta Air Cargo
* National Airlines
* Omni Air International
* Polar Air Cargo
* Sky Lease
* United Airlines
* UPS Airlines
* Western Global Airlines

### Lyhyen matkan kansainväliset
* ABX Air
* Alaska Airlines
* Delta Air Lines
* Jet Blue Airlines
* Lynden Air Cargo
* Northern Air Cargo
* Sun Country Airlines
* United Air Lines

### Yhdysvaltojen sisäiset
* Allegiant Air
* Everts Air
* Southwest Airlines

## Lähteet

## Aiheesta muualla
* Yhdysvaltain ilmavoimien sivuilla
* Yhdysvaltain liikenneministeriön sivuilla
Naisten yleisluistelun maailmanmestaruuskilpailut 1958

Naiset kilpailivat Kristinehamnissa, Ruotsissa yleisluistelun maailmanmestaruudesta 8.-9. helmikuuta 1958. Kisoihin otti osaa 26 luistelijaa kahdeksasta maasta. 

Suurimmat kilpailijamäärät eli neljä oli Neuvostoliitolla, Ruotsilla ja Suomella.

## Tulokset

:  * = kaatui
:  NC = ei jatkoon eli viimeiselle matkalle
:  NS = ei startannut
:  DQ = diskvalifioitu

* SResults of the 1958 World Championship Allround Women
Lapinlahden kunnanvaltuusto

**Lapinlahden kunnanvaltuusto** on Pohjois-Savon maakunnassa sijaitsevan Lapinlahden kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 31 paikkaa, joista neljätoista on keskustan hallussa valtuustokaudella 2025–2029. Toiseksi suurin puolue on perussuomalaiset neljällä valtuustopaikalla.

Kunnanvaltuuston puheenjohtajana toimii tällä hetkellä Anne Kumpusalo-Vauhkonen (kesk.), kesäkuussa 2027 puheenjohtajaksi vaihtuu Kari Virranta (kesk.). Ensimmäinen varapuheenjohtaja on toukokuuhun 2027 asti Jarmo Tikkanen (kesk.) ja sen jälkeen Terttu Ruotsalainen (kesk.). Toisena varapuheenjohtajana toimii Minna Rissanen (ps.).

## Koostumus vaaleittain

## Valtuutetut
### Kausi 2025–2029
Lapinlahden kunnanvaltuustoon valittiin vuoden 2025 kuntavaaleissa seuraavat jäsenet kaudelle 2025–2029:

## Lähteet
*
*
*
*
*
*
*

### Viitteet
Syrn

**Syrn** on yhdysvaltalainen naisten alusvaatebrändi, jonka on perustanut yhdysvaltalainen näyttelijä, malli ja tuottaja Sydney Sweeney.

## Historia

Syrn julkaistiin Sweeneyn toimesta ensimmäisen kerran 28. tammikuuta 2026. Ensimmäinen julkaisu sisälsi yhteensä 44 erikokoista rintaliivimallia aina koosta 30B aina kokoon 42DDD. Sweeneyn lisäksi Syrnissä on mukana sijoitusyhtiö Coatue, jonka toiminnassa on mukana Jeff Bezos ja Lauren Sánchez Bezos.

## Markkinointi
Tammikuussa 2026 Sydney Sweeney julkaisi Instagramissa itsestään videon, jossa hän peitti Hollywood-kylttiä rintaliiveillä. Sweeney teki tempauksen mainostaakseen Syrnia. Sweeney sai tapauksesta kritiikkiä, sillä hänellä ei ollut lupaa tempaukselle *Hollywood Chamber of Commercelta*, joka omistaa Hollywood-kyltin.

## Lähteet

## Aiheesta muualla
*Syrnin kotisivut
Marian Langiewicz

**Marian Langiewicz** (1827–1887) oli puolalainen vapaussankari. Hän osallistui 1860 Giuseppe Garibaldin Sisilian ja Napolin retkeen. Kun Puolan kapina 1863 alkoi, hän järjesti vapaajoukon Sandomierzissa ja saavutti venäläisistä useita voittoja. Ludwik Mierosławskin jouduttua tappiolle Langiewicz julistautui 10. maaliskuuta 1863 Puolan diktaattoriksi, mutta jo 19. maaliskuuta hän joutui pakenemaan Itävallan alueelle, missä hänet vangittiin. Vapauduttuaan 1865 hän meni Turkin palvelukseen.

## Lähteet

## Aiheesta muualla
RJ Harvey

**Robert ”RJ” Harvey Jr.** 4. helmikuuta 2001 Orlando, Florida, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on keskushyökkääjä. Harvey edustaa NFL-joukkue Denver Broncosia. Ennen NFL-uraansa Virginian yliopiston ja Keski-Floridan yliopiston joukkueita. Broncos varasi hänet toisella kierroksella 60. varausvuorolla . 

Heinäkuussa 2025 Harvey teki Broncosin kanssa nelivuotisen ja yhteensä 7,359 miljoonan dollarin arvoisen tulokassopimuksen. Sopimus sisältää 1,992 miljoonan dollarin arvoisen allekirjoituspalkkion.

Harvey on pelannut 17 NFL:n runkosarjan ottelua. Näissä otteluissa hän on edennyt 146 juoksuyrityksellä 540 juoksuajaadia ja tehnyt juoksemalla seitsemäb touchdownia. Hänellä on 47 kiinniottoa, 356 kiinniottojaardia ja viisi kiinniotoilla tehtyä touchdownia. Hän on rähmännyt pallon yhden kerran. Harvey on pelannut kaksi NFL:n pudotuspelien ottelua. Näissä otteluissa hänellä 19 juoksuyrityksellä 57 juoksujaardia. Hänellä on yhdeksän kiinniottoa ja 68 kiinniottojaardia. 

## Huomautukset

## Lähteet
Nils Adam Bielke

**Nils Adam Bielke** (30. tammikuuta 1724 Göteborg – 20. kesäkuuta 1792 Vist) oli ruotsalainen kreivi ja valtaneuvos. Hän toimi yhtenä kruununprinssi Kustaan opettajista vuoteen 1756, jolloin Aadolf Fredrikin ja Loviisa Ulriikan epäonnistuneen vallankaappauksen jälkeen Kustaa ympäröitiin säädyille uskollisilla henkilöillä. Bielke sai kuitenkin pitää palkkansa. Vuonna 1761 hänet nimettiin Nyköpingin läänin maaherraksi. Virassaan hän pyrki edistämään maataloutta muun muassa tilastojen avulla. Bielke pysyi lähellä kuningashuonetta ja kuului valtiopäivillä hattupuolueeseen. Vuonna 1769 hänestä tuli valtaneuvos ja 1782 vuorikollegion presidentti. Bielke kuoli kesäkuussa 1792 flunssaan.
## Lähteet

## Aiheesta muualla
Ann Mari Ström

**Ann Mari Ström** (30. tammikuuta 1914 – 12. syyskuuta 2003) oli ruotsalainen näyttelijä ja teatteripedagogi. Hänen lapsiaan ovat Lena Söderblom ja Ted Ström.
## Lähteet

## Aiheesta muualla
Inga-Bodil Vetterlund

**Inga-Bodil Isabella Vetterlund** (30. tammikuuta 1914 Tukholma – 14. syyskuuta 1980) oli ruotsalainen näyttelijä. Hän kävi Dramatenin oppilaskoulun ja esiintyi parissakymmenessä elokuvassa ennen kuin muutti miehensä kanssa Japaniin 1940-luvun lopussa. Hän palasi Ruotsiin 1960-luvulla ja teki paluun näyttelijäksi. Vetterlundin isä oli runoilija Fredrik Vetterlund.
## Lähteet

## Aiheesta muualla
Vuorihiihto talviolympialaisissa 2026

**[[Vuorihiihto|Vuorihiihdossa]]** kilpailtiin **[[Talviolympialaiset 2026|vuoden 2026 talviolympialaisissa]]** 19.–21. helmikuuta Valdisotton ja Bormion kuntien alueella sijaitsevalla Pista Stelviolla.

Kyseessä oli uusi olympialaji, jossa kilpailtiin ensimmäistä kertaa. Kilpailutapahtumia oli kolme: miesten ja naisten sprintti sekä sekaviesti.

## Aikataulu

:*Kaikki ajat paikallista aikaa ([[Aikavyöhyke|UTC+1]]).*
**Lihavoidut** tapahtumat ovat loppukilpailuja.

## Mitalitaulukko

## Tulokset

## Lähteet

## Aiheesta muualla

*Vuorihiihto talviolympialaisten 2026 verkkosivuilla
Vetterlund

**Vetterlund** on seuraavien ruotsalaisten henkilöiden sukunimi:

* Fredrik Vetterlund (1865–1960), runoilija ja kirjallisuustutkija
* Inga-Bodil Vetterlund (1914–1980), näyttelijä
Iisalmen kaupunginvaltuusto

**Iisalmen kaupunginvaltuusto** on Pohjois-Savon maakunnassa sijaitsevan Iisalmen kaupungin ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kaupunginvaltuustossa on 43 paikkaa, joista seitsemäntoista on keskustan hallussa valtuustokaudella 2025–2029. Toiseksi suurimmat puolueet ovat SDP ja kokoomus, joilla molemmilla on valtuustossa seitsemän paikkaa.

Kaupunginvaltuuston puheenjohtajana toimii Sanna Kauppinen (sd.). Ensimmäinen varapuheenjohtaja on Pekka Taipale (kesk.) ja toinen Markku Eestilä (kok.).

Iisalmen kaupunkiin on liitetty Iisalmen maalaiskunta vuonna 1970.

## Koostumus vaaleittain
Kaupungin suurin puolue on vuodesta 1972 lähtien ollut keskusta. Vielä vuoden 1968 kunnallisvaaleissa ennen kaupungin ja maalaiskunnan yhdistymistä äänestetyin puolue Iisalmen kaupungissa oli Suomen Sosialidemokraattinen Puolue.

## Valtuutetut
### Kausi 2025–2029
Verrattuna edellisiin kuntavaaleihin, keskusta oli Iisalmessa suurin voittaja vuoden 2025 kuntavaaleissa nostettuaan kannatusta yli kymmenellä prosenttiyksiköllä. Tämä tulos riitti neljään lisäpaikkaan. Isoimman tappion koki perussuomalaiset, jonka kannatus laski lähes viisi prosenttiyksikköä ja hävisi kaksi paikkaa kaupunginvaltuustosta. Valitun valtuuston keski-ikä on 56,7 vuotta.

Iisalmen kaupunginvaltuustoon valittiin vaaleissa seuraavat jäsenet kaudelle 2025–2029:

## Lähteet
*
*
*
*
*
*
*

### Viitteet
Mats Qviström

**Mats Thore Qviström** (30. tammikuuta 1958 Nacka) on ruotsalainen näyttelijä. Hän valmistui Malmön teatterikorkeakoulusta vuonna 1983 ja on työskennellyt muun muassa Malmön kaupunginteatterisa, Östgötateaternissa ja Tukholman kaupunginteatterissa.
## Lähteet

## Aiheesta muualla
Charles Victor Langlois

**Charles Victor Langlois** (26. toukokuuta 1863 Rouen, Ranska – 26. kesäkuuta 1929 Pariisi, Ranska) oli ranskalainen historiantutkija. Hän edusti ankaran kriittistä tutkimussuuntaa. Hän oli vuodesta 1888 professorina Pariisissa Sorbonnessa. Hän oli erityisesti keskiajan tutkija, ja hän kirjoitti julkaisunsa osaksi latinaksi. Hän oli Académie des inscriptions et belles-lettresin jäsen.

## Julkaisut
* *Le rëgne de Philippe III le Hardi* (1887)
* *La société française au XIII:e siècle* (1904)
* *La vie en France au moyen âge* (1908)
* *Manuel de bibliographie historique* (1904)
* *Les archives de l’histoire de France* (1891–1893; yhdessä Henri Steinin kanssa)
* *Questions d’histoire et d’enseignement* (1902, 1906).

## Lähteet

## Aiheesta muualla
Fredrik Sparre

**Fredrik Sparre** (etunimi myös muodossa *Fredric*; 2. helmikuuta 1731 Tukholma – 30. tammikuuta 1803) oli ruotsalainen kreivi, valtaneuvos ja virkamies. Hän toimi muun muassa hovikanslerina vuosina 1773–1781, Turun akatemian kanslerina 1783–1784, oikeusneuvoksena 1789–1792 ja valtakunnankanslerina alaikäisen Kustaa IV Aadolfin holhoojahallituksessa 1792–1797. Sparren eno oli Carl Gustaf Tessin.
## Lähteet

## Aiheesta muualla
Darien Porter

**Darien Porter** (s. 6. tammikuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Porter edustaa NFL-joukkue Las Vegas Raidersia. Ennen NFL-uraansa hän edusti Iowan osavaltionyliopiston joukkuetta. Raiders varasi hänet kolmannella kierroksella 68. varausvuorolla .

Toukokuussa 2025 Porter teki Raidersin kanssa nelivuotisen ja yhteensä 6,72 miljoonan dollarin arvoisen tulokassooimuksen. Sopimus sisältää 1,53 miljoonan dollarin arvoisen allekirjoituspalkkion.

Porter on pelannut 17 NFL:n runkosarjan ottelua. Näissä otteluissa hänellä on yhteensä 42 taklausta, kolme puolustettua heittoa ja yksi rähmäyksen palautus.

## Huomautukset

## Lähteet
Muna ruokana

**Munat** ovat **ruokana** monikäyttöisiä. Munia voi syödä sellaisenaan raakana, paistettuna sekä keitettynä joko kuorineen tai ilman kuoria eli uppomunana.

## Kulutus

Munien kulutus henkilöä kohden oli vuonna 2022 suurinta Alankomaissa (32,5&nbsp;kg), Kiinassa (21,8&nbsp;kg) ja Meksikossa (21,3&nbsp;kg). Suomessa munien kulutus oli tuolloin noin 9,9&nbsp;kilogrammaa asukasta kohden, mikä oli vähemmän kuin Euroopassa keskimäärin (13,8&nbsp;kg).

## Tuotanto

Maailmassa tuotettiin 97,4 miljoonaa tonnia munia vuonna 2023.

## Erityyppiset munat
Yleisimpiä ruokana käytettäviä munia ovat:

* kananmuna, 53–73 grammaa. Yleisin ruokana käytetty muna ympäri maailmaa.
* kääpiökanan muna, 30–40 grammaa.
* ankanmuna, 85–90 grammaa. Ankanmuna on melko rasvainen, ja sillä on kermainen ja täyteläinen maku. Ankanmunia käytetään usein munakokkelissa ja omeleteissa sekä jälkiruoissa.
* hanhenmuna, 180–200 grammaa. Voimakkaan makuinen.
* kyyhkysen muna, 15 grammaa. Miedon makuinen.
* viiriäisenmuna, 15–20 grammaa. Viiriäisenmunaa pidetään erityisen hienostuneen makuisena, ja sitä nautitaan usein cocktailpaloissa.
* strutsinmuna, 500–600 grammaa. Hyvin voimakkaan makuinen ja kaipaa usein maustamista. Käytetään omeleteissa ja täyteseoksissa.
* lokinmuna. Suosittuja esimerkiksi Englannissa, missä niitä saa kerätä keväällä muutaman viikon ajan.
* helmikanan muna, 30 grammaa. Käytetään alkupalana ja salaateissa.
* fasaanin muna, 30 grammaa. Voimakkaan makuinen, syödään kovaksi keitettynä.
* emun muna, 340–450 grammaa. Suosittuja Australiassa. Käytetään munakokkeleissa ja täytteissä.

Myös kalojen mätiä käytetään ruoanvalmistuksessa. Sammen mätiä kutsutaan kaviaariksi.

## Tunnettuja munaruokia

Tunnettuja munaruokia ovat munakokkeli, uunissa hyydytetyt munat ja munakas eli omeletti. Munaa käytetään myös ainesosana kohokkaissa, ohukaisissa, leivonnassa, pastassa, vanukkaissa, moussessa, jäätelössä, marengeissa, kakuissa sekä kastikkeissa. Suomessa tunnetaan hämäläinen perinneruoka munajuusto.

## Leivonta
Leivonnassa kananmunaa käytetään kohottamaan, vaahdottamaan ja antamaan valmiille ruoalle väriä. Kananmunien valkuaisten proteiinit denaturoituvat eli niiden tertiäärinen rakenne rikkoutuu vatkattaessa. Monien muiden lintujen munat eivät vaahtoudu . Sokerikakun kuohkea rakenne perustuu vaahdoksi vatkattuun kananmunien ja sokerin seokseen. Marenkia valmistettaessa vatkataan munanvalkuaisia vaahdoksi, johon lisätään sokeria. Munankeltuaista käytetään majoneesin ja muiden emulsiokastikkeiden valmistuksessa. Munankeltuaisella voidaan myös sakeuttaa eli suurustaa kastikkeita; tätä pidetään herkullisimpana ja vaativimpana suuruksena. Perinteinen kermajäätelö valmistetaan vatkaamalla jäähdytetyssä astiassa keltuaisilla sakeutettua kermakastiketta.

### Uuniruoat
Monissa uuniruoissa, kuten perinteisessä suomalaisessa makaronilaatikossa, uunissa kypsennettävien ruoka-aineiden päälle kaadetaan kananmunien ja maidon seosta, munamaitoa. Kuumentuessaan munamaito hyytyy ja sitoen ruoka-aineet yhteen.

## Lähteet
* 

### Viitteet
Thaimaan senaatti

**Thaimaan senaatti** (, *Wutthisapha*) on Thaimaan kaksikamarisen kansalliskokouksen ylähuone. Se koostuu 200 jäsenestä, jotka valitaan epäsuorasti viiden vuoden välein. He edustavat kahtakymmentä eri eturyhmää, joista kustakin valitaan kymmenen edustajaa. Ryhmiä ovat muun muassa maanviljelijät, tieteentekijät, yksityisyrittäjät, naiset, vanhukset, vammaiset ja etniset vähemmistöt. Vaalit järjestetään kolmella tasolla, ensin piirikunnittain, sitten alueittain ja lopulta kansallisella tasolla. Esimerkiksi vuoden 2024 vaaleissa piirikuntatason ehdokkaita oli 55&nbsp;680. Senaattorien on oltava vähintään 40-vuotiaita. Senaatti ei osallistu tavanomaiseen lainsäädäntöön, mutta voi estää edustajainhuoneen säätämien lakien voimaantulon. Lisäksi perustuslain muutokset pitää aina hyväksyttää senaatissa. Senaatti myös nimittää perustuslakituomioistuimen jäsenet. Nykyisessä vuonna 2024 valitussa senaatissa on paljon entisiä valtion virkamiehiä ja sotilaita, ja armeijan katsotaankin käyttävän merkittävää poliittista valtaa senaatin kautta.
## Lähteet

## Aiheesta muualla
Hubert Languet

**Hubert Languet** (1518–1581) oli ranskalainen kirjailija ja diplomaatti, uskonpuhdistuksen kannattaja. Hän opiskeli Ranskassa ja Italiassa.

Philipp Melanchtonin teokset luettuaan Languet kääntyi protestanttisuuteen, asettui 1540 Wittenbergiin Melanchtonin luo. Hän kävi Pohjoismaissa, muun muassa Ruotsissa sekä myös Suomessa ja Lapissa 1557. Kustaa Vaasa ehdotti, että hän johtaisi Ruotsin hyväksi Koillisväylän löytöretkeä. Languet meni 1550 Saksin vaaliruhtinaan Augustin palvelukseen ja matkusteli hänen lähettiläänään. Hän oli Pariisissa Pärttylinyön verilöylyn aikana 1572 ja oli vähällä menettää henkensä.

Languet oli 1573–1577 lähettiläänä keisarin hovissa. Kalvinilaisena hän joutui ankarien luterilaisten vihoihin, ja hän erosi tehtävästä. Hän toimi sittemmin Vilhelm Oranialaisen neuvonantajana. Hänen kirjoittamanaan pidetään teosta *Vindicia contra tyrannos sive de principis in populum populique in principem legitima potestate* (1570). Teos edustaa hugenottien valtio-oikeudellista näkemystä. Languet puolustaa siinä alamaisten oikeutta ja velvollisuutta nousta vastustamaan tyranneja ja jumalattomia hallitsijoita. Vastarinnan äänenä tulee olla kansan eduskunta.

Historiallisessa mielessä arvokkaita ovat Languet’n kirjeet. Vaaliruhtinas Augustille ja tämän kanslerille Ulrich von Mordeisenille osoitetut kirjeet julkaistiin 1660 nimellä *Arcana seculi decimi sexti*. Kirjeet Philip Sidneylle julkaistiin 1633, käännettynä englanniksi 1845 ja kirjeet Joachim Camerariukselle julkaistiin 1646.

## Lähteet

## Aiheesta muualla
Bereketin piirikunta

**Bereketin piirikunta** () on hallintoalue Balkanin maakunnassa Turkmenistanissa. Sen keskus on Bereketin kaupunki. Vuoden 2022 väestönlaskennan mukaan piirikunnassa oli 39&nbsp;282 asukasta.

Hallintoalueen nimenä oli vuoteen 1999 saakka Gazanjykin piirikunta. Siihen kuuluvat Bereketin kaupunki, Galkynyşin taajama sekä Oboýn, S. A. Nyýazowin ja Ýasgan kyläneuvostot (*geňeşlik*). Kyliä on yhteensä 22. Kaupunkiväestön osuus on 60,3 prosenttia.

Bereketin kautta kulkee Aşgabatin ja Türkmenbaşyn välinen maantie ja rautatie sekä uusi Kazakstanin ja Iranin välinen rautatie. Piirikunnan pääelinkeinot ovat maanviljely ja karjanhoito. Tärkein vesilähde on Karakumin kanava, jonka ansiosta on voitu lisätä viljan ja puuvillan viljelyä. Bereketin kaupungissa toimii rakennustarvike- ja mattotehdas.

## Lähteet